CELEX: 62019TN0623
Language: mt
Date: 2019-09-16 00:00:00
Title: Kawża T-623/19: Rikors ippreżentat fis-16 ta’ Settembru 2019 – ArcelorMittal Bremen vs Il-Kummissjoni

28.10.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 363/35
            
         
      Rikors ippreżentat fis-16 ta’ Settembru 2019 – ArcelorMittal Bremen vs Il-Kummissjoni
      (Kawża T-623/19)
      (2019/C 363/44)
      Lingwa tal-kawża: il-Ġermaniż
      
         Partijiet
      
      
         Rikorrenti: ArcelorMittal Bremen GmbH (Bremen, il-Ġermanja) (rappreżentanti: S. Altenschmidt u L. Buschmann, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikkjara, skont l-Artikolu 265 TFUE, li l-Kummissjoni kisret it-tieni subparagrafu tal-Artikolu 19(4) tad-Deċiżjoni tal-Kummissjoni 2011/278/UE (1) billi naqset milli tiddeċiedi dwar l-ammont annwali totali, ikkomunikat lilha mir-Repubblika Federali tal-Ġermanja fit-12 ta’ April 2019, tal-kwoti ta’ emissjoni allokati mingħajr ħlas għal estensjoni sinjifikattiva tal-kapaċità tas-subinstallazzjoni ta’ parametru referenzjarju ta’ prodott għall-metall sħun tal-impjant bil-kodiċi ta’ identifikazzjoni tal-installazzjoni 60 fi Bremen;
               
            
                  —
               
               
                  sussidjarjament, tannulla d-deċiżjoni tal-Kummissjoni tad-19 ta’ Lulju 2019 dwar it-talba tar-rikorrenti tat-12 ta’ April 2019;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka l-motiv segwenti:
      
                   
               
               
                  Ir-rikorrenti ssostni li l-Kummissjoni hija obbligata tadotta deċiżjoni skont it-tieni subparagrafu tal-Artikolu 19(4) tad-Deċiżjoni 2011/278/UE u ma għandhiex tirrifjuta l-ammont annwali totali, ikkomunikat lilha mir-Repubblika Federali tal-Ġermanja fit-12 ta’ April 2019, tal-kwoti ta’ emissjoni allokati mingħajr ħlas għal estensjoni sinjifikattiva tal-kapaċità, peress li l-kundizzjonijiet għal estensjoni sinjifikattiva tal-kapaċità fis-sens tal-Artikolu 20(1) huma ssodisfatti.
               
            
         (1)  Deċiżjoni tal-Kummissjoni 2011/278/UE tas-27 ta’ April 2011 li tiddetermina regoli tranżitorji madwar l-Unjoni kollha għal allokazzjoni armonizzata mingħajr ħlas tal-kwoti tal-emissjonijiet skont l-Artikolu 10a tad-Direttiva 2003/87/KE tal-Parlament Ewropew u tal-Kunsill (ĠU 2011, L 130, p. 1).